**Poveşti multicolore**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Ador caii albi din poveştile verzi,

Când treci galopând şi în mine te pierzi,

Pe căi neumblate de nimeni, flămând

Pătrunzi ca un fulger prin trupul plăpând.

Iubesc caii verzi şi poveştile roz

În care mă chemi... Vrăjitorul din Oz

Ar fi furios dac-ar şti cum te-ascund

În visul timid şi sub sânul rotund.

Încalec şi plec undeva unde-am fost,

Când inima mea te ştia pe de rost,

E seară de-acum, seară dulce de mai,

Dar caii tăi albi mai aleargă prin rai.

- Iubesc caii suri ce au coame de vânt

Şi-aleargă prin cer, parcă n-au alt pământ,

Decât trupul tău, la galop, îl străbat

Să nu le pui frâu, nici în vis, că-i păcat.

Cu roua ce-ți cade pe buze, pe sâni,

Atinge-mi prefața cu ambele mâini,

Iubesc caii albi ce mănâncă tăciuni

Și-alergă prin vene ca gândul, nebuni,

Cu tine, iubito, desculță în șea

Să simt în adâncuri că ești doar a mea.

Ador caii verzi din poveștile mov

Ce noaptea se-ascund sub cearşaf, în alcov.

Liliana Trif Ioan Grigoraș